CELEX: 62010TB0252(01)
Language: fi
Date: 2011-06-30 00:00:00
Title: Asia T-252/10: Unionin yleisen tuomioistuimen määräys 30.6.2011 — Cross Czech v. komissio (Kumoamiskanne — Tutkimusta ja teknistä kehitystä koskeva kuudes puiteohjelma — Kirje, jossa vahvistetaan ne toteamukset, jotka on tehty tilintarkastuskertomuksessa, sekä ilmoitetaan menettelyn jatkosta — Kyseinen kirje liittyy sopimussuhteeseen eikä se ole päätös — Tutkimatta jättäminen)

24.9.2011   
            
            
               FI
            
            
               Euroopan unionin virallinen lehti
            
            
               C 282/19
            
         Unionin yleisen tuomioistuimen määräys 30.6.2011 — Cross Czech v. komissio
   (Asia T-252/10) (1)
   
   (Kumoamiskanne - Tutkimusta ja teknistä kehitystä koskeva kuudes puiteohjelma - Kirje, jossa vahvistetaan ne toteamukset, jotka on tehty tilintarkastuskertomuksessa, sekä ilmoitetaan menettelyn jatkosta - Kyseinen kirje liittyy sopimussuhteeseen eikä se ole päätös - Tutkimatta jättäminen)
   2011/C 282/38
   Oikeudenkäyntikieli: englanti
   
      Asianosaiset
   
   
      Kantaja: Cross Czech a.s. (Praha, Tšekin tasavalta) (edustaja: asianajaja T. Schollaert)
   
      Vastaaja: Euroopan komissio (asiamiehet: R. Lyal ja W. Roels)
   
      Oikeudenkäynnin kohde
   
   Komission 12.3.2010 päivätyn kirjeen, jonka viitenumero on INFSO-O2/FD/GVC/Isc D(2010) 208676 ja jossa vahvistetaan ne toteamukset, jotka on tehty tilintarkastuskertomuksessa 09-BA74-006 ja jotka koskivat kantajan 1.2.2005 ja 30.4.2008 väliseltä ajalta ilmoittamia kustannuskoosteita sekä kolmea tutkimusta ja teknistä kehitystä koskevan Euroopan yhteisön kuudennen puiteohjelman, jolla pyrittiin eurooppalaisen tutkimusalueen toteuttamiseen ja innovaatioiden edistämiseen (2002–2006) puitteissa tehtyä kantajan ja komission välistä sopimusta, sekä ilmoitetaan kantajalle menettelyn jatkosta, kumoamista koskeva vaatimus
   
      Määräysosa
   
   
               1)
            
            
               Kanne jätetään tutkimatta.
            
         
               2)
            
            
               Cross Czech a.s. velvoitetaan vastaamaan omista oikeudenkäyntikuluistaan sekä korvaamaan Euroopan komission oikeudenkäyntikulut, välitoimimenettelyn kulut mukaan lukien.
            
         
      (1)  EUVL C 209, 31.7.2010.